Lav et referat af nedenstående tekst:

Tekst:
Natten til mandag satte Nordjyllands Politi en eftersøgning i gang, da en 75-årig dement mand blev meldt forsvundet fra sin bopæl på et plejehjem i Svenstrup. Den 75-årige mand forlod plejehjemmet omkring klokken 22 søndag aften, og klokken 23.20 kontaktede personalet på plejehjemmet så politiet, da manden endnu ikke var vendt tilbage. Nordjyllands Politi sendte straks hundepatruljer, beredskabspatruljer og en indsatsleder i området for at finde den ældre herre. Omkring klokken 4.30 mandag morgen kunne politiet så berette, at den demente mand var blevet fundet i god behold af en hundepatrulje omtrent to kilometer vest for plejehjemmet.

Referat:
En 75-årig dement mand forlod søndag aften sit plejehjem i Svenstrup. Da han ikke vendte tilbage, måtte politiet starte en eftersøgning.